Οργάνωση για την Απελευθέρωση της Παλαιστίνης

Η Οργάνωση για την Απελευθέρωση της Παλαιστίνης (ΟΑΠ) (αραβικά: منظمة التحرير الفلسطينية ? Munaẓẓamat at-Tahrir al-Filasṭīniyyah, γνωστή διεθνώς και ως PLO) είναι μια οργάνωση που ιδρύθηκε το 1964 με σκοπό τη δημιουργία ενός ανεξάρτητου κράτους της Παλαιστίνης. Αναγνωρίζεται ως «μοναδικός νόμιμος εκπρόσωπος του παλαιστινιακού λαού» από πάνω από 100 χώρες με τις οποίες διατηρεί διπλωματικές σχέσεις,Madiha Rashid al Madfai, Jordan, the United States and the Middle East Peace Process, 1974–1991, Cambridge Middle East Library, Cambridge University Press (1993). ISBN 0-521-41523-3. σελ. 21: «On 28 October 1974, the seventh Arab summit conference held in Rabat designated the PLO as the sole legitimate representative of the Palestinian people and reaffirmed their right to establish an independent state of urgency.» και έχει απολαύσει την ιδιότητα του παρατηρητή στα Ηνωμένα Έθνη από το 1974.United Nations General Assembly Resolution 3210. «Invites the Palestine Liberation Organization, the representative of the Palestinian people, to participate in the deliberations of the General Assembly on the question of Palestine in plenary meetings.»United Nations General Assembly Resolution 3236. «Having heard the statement of the Palestine Liberation Organization, the representative of the Palestinian people, …»United Nations General Assembly Resolution 3237 Η ΟΑΠ θεωρήθηκε από τις Ηνωμένες Πολιτείες και το Ισραήλ τρομοκρατική οργάνωση μέχρι τη Διάσκεψη της Μαδρίτης το 1991. Το 1993, η ΟΑΠ αναγνώρισε στο Ισραήλ το δικαίωμα ύπαρξης, αποδέχθηκε τα ψηφίσματα 242 και 338 του Συμβουλίου Ασφαλείας, και απέρριψε «τη βία και την τρομοκρατία». Σε απάντηση, το Ισραήλ αναγνώρισε επίσημα την ΟΑΠ ως εκπρόσωπο του παλαιστινιακού λαού.Kim Murphy. «Israel and PLO, in Historic Bid for Peace, Agree to Mutual Recognition», Los Angeles Times, 10 Σεπτεμβρίου 1993.

 Ίδρυση 
Η ΟΑΠ συστάθηκε από τα αραβικά κράτη κατά τη διάρκεια της πρώτης Συνόδου Κορυφής του Αραβικού Συνδέσμου στο Κάιρο το 1964 με σκοπό την «απελευθέρωση της Παλαιστίνης» μέσω ενόπλου αγώνα. Ο πρωτότυπος Χάρτης της ΟΑΠ (που εκδόθηκε στις 28 Μαΐου 1964) όριζε πως «η Παλαιστίνη αποτελεί μια ενιαία περιφερειακή μονάδα με τα καθιερωμένα σύνορα της περιόδου της Βρετανικής Εντολής» και επεδίωκε «να εξαλείψει... την ύπαρξη και τη δράση» του Σιωνισμού. Επίσης υποστήριζε το δικαίωμα της επιστροφής και της αυτοδιάθεσης των Παλαιστινίων. Δεν αναφερόταν η ύπαρξη της Παλαιστίνης ως κρατικής οντότητας, ωστόσο τελικά η ΟΑΠ ΤΟ 1974 υποστήριξε και την ανεξαρτησία των Παλαιστινιακών εδαφών. Η οργάνωση χρησιμοποίησε πολυεπίπεδες μεθόδους ανταρτοπόλεμου για να επιτεθεί στο Ισραήλ από τις βάσεις της στην Ιορδανία (συμπεριλαμβανομένης της Δυτικής Όχθης), τον Λίβανο, την Αίγυπτο (Λωρίδα της Γάζας) και τη Συρία.

 Παραπομπές 

 Εξωτερικοί σύνδεσμοι 


Κατηγορία:Παλαιστίνη
Κατηγορία:Εθνικοαπελευθερωτικά κινήματα
Κατηγορία:Παλαιστινιακά πολιτικά κόμματα
Κατηγορία:Τρομοκρατικές οργανώσεις
Κατηγορία:Αντισιωνισμός